মালবিকা ১৯৯৫ সালে মার্কিন যুক্তরাষ্ট্রের প্রথম মহিলা হিলারি ক্লিনটনের সাথে সাক্ষাত করছেন
**মালবিকা সারুক্কাই**, ভরতনাট্যমে বিশেষজ্ঞ একজন ভারতীয় ধ্রুপদী নৃত্যশিল্পী এবং কোরিওগ্রাফার।  ২০০২ সালে সংগীত নাটক অকাদেমি পুরস্কার বিজয়ী, মালবিকা ২০০৩ সালে ভারত সরকার দ্বারা চতুর্থ সর্বোচ্চ ভারতীয় নাগরিক পুরস্কার পদ্মশ্রী সম্মানে ভূষিত হন।

জীবনী
-----

মালবিকা সারুক্কাই ১৯৫৯ সালে দক্ষিণ ভারতের তামিলনাড়ু রাজ্যে জন্মগ্রহণ করেন।  মায়ের নাম সরোজা কামাক্ষী সারুক্কাই। মায়ের ধ্রুপদী নৃত্যশৈলীর প্রতি উৎসাহ তাকে ধ্রুপদী নৃত্য শিক্ষায় অনুপ্রেরণা দেয়। সরোজা, মালবিকাকে শৈশব থেকেই ভগবদ গীতার মতো দার্শনিক গ্রন্থগুলি নাচের মাধ্যমে ব্যাখ্যা করতে শিখিয়েছেন। মালবিকা ৭ বছর বয়সে ভরতনাট্যম শিখতে শুরু করেছিলেন। তিনি কল্যাণসুন্দরম পিল্লাই (তানজাবুর বিদ্যালয়) এবং রাজরত্নম (বজুভুর বিদ্যালয়) এর অধীনে প্রশিক্ষণ নেন।  তিনি কলানিধি নারায়ণনের কাছে নৃত্য অভিনয় শেখেন এবং ওড়িশির প্রখ্যাত গুরু কেলুচরন মহাপাত্র এবং রামানি রঞ্জন জেনার কাছে ওড়িশি শেখেন। ১০ বছর বয়স হওয়ার আগে অবধি তাদের মুম্বাইয়ের ফ্ল্যাটে নৃত্য অভ্যাসের জন্য কোন আলাদা ঘর ছিল না কিন্তু তিনি নৃত্য প্রশিক্ষণ বন্ধ রাখেন নি। ১০ বছর বয়সে চেন্নাইতে একটি বাড়িতে যাওয়ার পর তিনি নৃত্য অভ্যাসের পৃথক স্থানের সুবিধা পান। মালবিকা, ১২ বছর বয়সে মুম্বাইয়ে  নৃত্যশিল্পী হিসাবে প্রথম আত্মপ্রকাশ করেছিলেন। তিনি ভারতে  এবং ভারতের বাইরে নিউ ইয়র্কের  লিঙ্কন সেন্টার ফর দা পারফর্মিং আর্টস, জন এফ কেনেডি পারফর্মিং আর্টস কেন্দ্র  এবং শিকাগো সহ অনেক জায়গায় নৃত্য প্রদর্শন করেছেন ।  ভারত সরকার কর্তৃক নির্মিত *সমর্পনম* নামে একটি তথ্যচিত্রের মাধ্যমে তাঁর জীবন ও কর্ম নথিভুক্ত করা হয়েছে। তিনি *ড্যান্সিং* শিরোনামে বিবিসি/ডাব্লুএনইটিতে নয় ঘণ্টাব্যাপী টেলিভিশন তথ্যচিত্রে উপস্থিত ছিলেন। তাঁর শিল্পের উপর নির্মিত আরও একটি তথ্যচিত্র *দা আনসিন সিকোয়েন্স-এক্সপ্লোরিং ভারতনাট্যম থ্রু দা আর্ট অফ মালবিকা সারুক্কাই* যা মুম্বাই পারফর্মিং আর্টস-জাতীয় কেন্দ্রে এ প্রদর্শিত হয়েছে।

ধ্রুপদি নৃত্যে শ্রেষ্ঠত্ব ও ভারতের সংকটপন্ন ঐতিহ্যকে উৎসাহিত করার উদ্দেশ্যে মালবিকা, *কলাবাহিনী* নামে একটি ট্রাস্ট তৈরি করেন, যার উদ্দেশ্য হল পরবর্তী প্রজন্মের প্রতিশ্রুতিবদ্ধ নৃত্যশিল্পীদের চিহ্নিত করা ও তাদের লালন করা, যারা নিজেদের আলাদা করে নৃত্য উপস্থাপনায় মান বাড়ানোর দিকে নজর দিতে চান।

পুরস্কার এবং স্বীকৃতি
---------------------

মালবিকা ২০০২ সালে ভারত সরকার দ্বারা সংগীত নাটক অকাদেমি পুরস্কারে ভূষিত হয়েছিলেন।  তিনি তামিলনাড়ু সরকার দ্বারা কালাইমামনি উপাধি প্রাপক। এছাড়া তিনি মৃণালিনী সারাভাই পুরস্কারের মতো পুরস্কার, নৃত্যচুড়ামনি উপাধি, সংস্কৃতি পুরস্কার এবং হরিদাস সম্মেলন পুরস্কার ইত্যাদি সম্মানে ভূষিত হন।  ২০০৩ সালে ভারত সরকার তাকে নাগরিক পুরস্কার পদ্মশ্রী দিয়ে সম্মানিত করে।

আরও দেখুন
---------

* ভরতনাট্যম
* ওড়িশি

তথ্যসূত্র
---------

1. ↑  "INK Talks"। INK Talks। ২০১৫। সংগ্রহের তারিখ ৮ ফেব্রুয়ারি ২০১৫।
2. 1 2  "Kennedy Center"। Kennedy Center। ২০১৫। সংগ্রহের তারিখ ৮ ফেব্রুয়ারি ২০১৫।
3. ↑  "Walk The Talk with Malavika Sarukkai"। NDTV। ফেব্রুয়ারি ২০০৬। সংগ্রহের তারিখ ৮ ফেব্রুয়ারি ২০১৫।
4. 1 2  "Sangeet Natak AKademi Award"। Sangeet Natak AKademi। ২০১৫। ৩০ মে ২০১৫ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।
5. 1 2  "Padma Awards" (পিডিএফ)। Padma Awards। ২০১৫। ১৫ নভেম্বর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ ফেব্রুয়ারি ২০১৫।
6. ↑  Vijaya Ramaswamy (২০০৭)। *Historical dictionary of the Tamils*। Lanham, Md. : Scarecrow Press। আইএসবিএন 9780810853799।
7. 1 2 3 4
8. ↑
9. 1 2  "Indian Arts"। Indian Arts। ২০১৫। সংগ্রহের তারিখ ৮ ফেব্রুয়ারি ২০১৫।
10. ↑  "Bengal Foundation"। Bengal Foundation। ২০১৫। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।
11. ↑  "Blouin Art Info"। Blouin Art Info। ২০১৫। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।
12. ↑  "Malavika Sarukkai: A tribute to Thimmakka"। INKTalks। ১৩ নভেম্বর ২০১৩। সংগ্রহের তারিখ ৮ ফেব্রুয়ারি ২০১৫।
13. ↑  "Padmashri Malavika Sarukkai Performs Bharatanatyam - Yaksha 2014"। Isha Foundation। ২১ ফেব্রুয়ারি ২০১৪। সংগ্রহের তারিখ ৮ ফেব্রুয়ারি ২০১৫।
14. ↑  "Huffington Post"। Huffington Post। ২১ ডিসেম্বর ২০১৩। সংগ্রহের তারিখ ৮ ফেব্রুয়ারি ২০১৫।
15. 1 2  "Canary Promo"। Canary Promo। ২০১৫। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।
16. ↑  "TOI India performance"। TOI। ২৭ জুন ২০১২। সংগ্রহের তারিখ ৮ ফেব্রুয়ারি ২০১৫।
17. ↑  Seibert, Brian (১৮ নভেম্বর ২০১২)। "Stories Told With a Leap, Even a Shake"। *New York Times*। সংগ্রহের তারিখ ১৮ মে ২০১৭।
18. ↑  "Pulse Connects"। Pulse Connects। ২০১৫। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৫।
19. ↑

বহিঃসংযোগ
---------

* "মালাভিকা সরুক্কাই: থিমক্কার প্রতি শ্রদ্ধাঞ্জলি"। আইএনকেটকস। ১৩ নভেম্বর ২০১৩। সংগ্রহের তারিখ ৮ ফেব্রুয়ারি ২০১৫।
* "পদ্মশ্রী মালাভিকা সরুক্কাই ভারতনাট্যম পারফর্ম করছেন - যক্ষ ২০১৪"। ইশা ফাউন্ডেশন। ২১ ফেব্রুয়ারি ২০১৪। সংগ্রহের তারিখ ৮ ফেব্রুয়ারি ২০১৫।
* "মালাভিকা সরুক্কাইয়ের সাথে হাটতে হাটতে কথা"। এনডিটিভি। ফেব্রুয়ারি ২০০৬। সংগ্রহের তারিখ ৮ ফেব্রুয়ারি ২০১৫।